user
Шта је сајбер безбедност?
assistant
Сајбер безбедност се може представити као примена технологије, процеса и контроле ради одбране рачунара, сервера, мобилних уређаја, електронских система, мрежа и података од сајбер напада. Циљ сајбер безбедности јесте да се смањи ризик од сајбер напада и заштити од неовлашћеног искоришћавања система, мреже и технологије.

Основу сајбер безбедности чине:
- Поверљивост–приступ подацима само овлашћеним лицима,
- Интегритет–чување података у исправном и потпуном облику без модификовања,
- Приступачност–приступ подацима у било ком тренутку.

Сајбер безбедност се фокусира на заштиту рачунарских система од сајбер напада, док информациона безбедност представља ширу категорију која подразумева стање заштићености у информационој сфери од ризика и претњи било у штампаној или дигиталној форми.